CELEX: 62011CN0241
Language: fi
Date: 2011-05-19 00:00:00
Title: Asia C-241/11: Kanne 19.5.2011 — Euroopan komissio v. Tšekin tasavalta

6.8.2011   
            
            
               FI
            
            
               Euroopan unionin virallinen lehti
            
            
               C 232/16
            
         Kanne 19.5.2011 — Euroopan komissio v. Tšekin tasavalta
   (Asia C-241/11)
   2011/C 232/27
   Oikeudenkäyntikieli: tšekki
   
      Asianosaiset
   
   
      Kantaja: Euroopan komissio (asiamiehet: Z. Malůšková, N. Yerrell ja K.-Ph. Wojcik)
   
      Vastaaja: Tšekin tasavalta
   
      Vaatimukset
   
   
               —
            
            
               On todettava, että Tšekin tasavalta ei ole noudattanut ammatillisia lisäeläkkeitä tarjoavien laitosten toiminnasta ja valvonnasta 3.6.2003 annetun Euroopan parlamentin ja neuvoston direktiivin 2003/41/EY (1) 22 artiklan 1 kohtaa, koska se ei ole antanut säädetyssä määräajassa kyseisen direktiivin 8, 9, 13 ja 15–18 artiklan sekä 20 artiklan 2–4 kohdan noudattamisen edellyttämiä lakeja, asetuksia ja hallinnollisia määräyksiä, eikä se siten ole toteuttanut asiassa C-343/08, komissio vastaan Tšekin tasavalta, annetun tuomion täytäntöön panemiseksi tarvittavia toimenpiteitä eikä se näin ollen ole noudattanut Euroopan unionin toiminnasta tehdyn sopimuksen 260 artiklan mukaisia velvoitteitaan
            
         
               —
            
            
               Tšekin tasavalta on velvoitettava maksamaan komission tilille ”Euroopan unionin omat varat” seuraavat määrät:
               
                           —
                        
                        
                           5 644,80 euron suuruinen kiinteämääräinen hyvitys kultakin päivältä, jonka ajan asiassa C-343/08, komissio vastaan Tšekin tasavalta, annetun tuomion täytäntöönpanon Tšekin tasavallalta edellyttämien toimenpiteiden toteuttaminen on viivästynyt, alkaen kyseisen tuomion antamispäivästä eli 14.1.2010
                           
                                       —
                                    
                                    
                                       siihen saakka, kunnes nyt esillä olevassa asiassa on annettu tuomio tai
                                    
                                 
                                       —
                                    
                                    
                                       siihen saakka, kunnes toimenpiteet, joita kyseisessä asiassa annetun tuomion täytäntöönpano Tšekin tasavallalta edellyttää, on toteutettu
                                    
                                 
                     
                           —
                        
                        
                           22 364,16 euron suuruinen uhkasakko kultakin päivältä, jonka ajan asiassa C-343/08, komissio vastaan Tšekin tasavalta, annetun tuomion täytäntöönpanon Tšekin tasavallalta edellyttämien toimenpiteiden toteuttaminen on viivästynyt, alkaen kyseisen tuomion antamispäivästä aina siihen saakka, kunnes toimenpiteet, joita kyseisessä asiassa annetun tuomion täytäntöönpano Tšekin tasavallalta edellyttää, on toteutettu
                        
                     
         
               —
            
            
               Tšekin tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin tuomioistuin antoi 14.1.2010 tuomion asiassa C-343/08, komissio vastaan Tšekin tasavalta (2), jossa se totesi, että ”Tšekin tasavalta ei ole noudattanut direktiivin 2003/41 22 artiklan 1 kohdan mukaisia velvoitteitaan, koska se ei ole antanut säädetyssä määräajassa kyseisen direktiivin 8, 9, 13 ja 15–18 artiklan sekä 20 artiklan 2–4 kohdan noudattamisen edellyttämiä lakeja, asetuksia ja hallinnollisia määräyksiä”.
   Tšekin tasavalta ei ole tähän päivään mennessä ilmoittanut komissiolle antaneensa direktiivin 2003/41/EY 8, 9, 13 ja 15–18 artiklan sekä 20 artiklan 2–4 kohdan noudattamisen edellyttämiä lakeja, asetuksia ja hallinnollisia määräyksiä siten, että se noudattaisi kyseisen direktiivin 22 artiklan 1 kohdan mukaisia velvoitteitaan. Näin ollen komissio katsoo, ettei kyseinen jäsenvaltio ole toteuttanut toimenpiteitä, joita asiassa C-343/08, komissio vastaan Tšekin tasavalta, annetun tuomion täytäntöönpano edellyttää. SEUT 260 artiklan 2 kohdassa määrätään, että jos komissio katsoo, ettei asianomainen jäsenvaltio ole toteuttanut tuomioistuimen tuomion täytäntöön panemiseksi tarvittavia toimenpiteitä, komissio voi saattaa asian tuomioistuimen käsiteltäväksi ja ilmoittaa samalla sen olosuhteisiin nähden soveltuvaksi katsomansa kiinteämääräisen hyvityksen tai uhkasakon määrän, joka tämän jäsenvaltion olisi sen käsityksen mukaan suoritettava. EY 228 artiklan täytäntöönpanosta 13.12.2005 annetussa komission tiedonannossa (SEC(2005)1658) vahvistetun menetelmän mukaisesti komissio vaatii, että unionin tuomioistuin velvoittaa Tšekin tasavallan maksamaan uhkasakon määrän ja kiinteämääräisen hyvityksen edellä vaatimuksissa esitetyn mukaisesti.
   
      (1)  EUVL L 235, s. 10.
   
      (2)  Ei vielä julkaistu oikeustapauskokoelmassa.